Josef Šváb-Malostranský

**Josef Šváb-Malostranský** (* 16. marec 1860, Praha – † 30. október 1932, Praha) bol český herec, kabaretiér, prozaik, dramatik, pesničkár, režisér a scenárista. Stál pri zrode českého filmu (1898) a stal sa prvým českým filmovým hercom (*Dostaveníčko ve mlýnici*).

## Životopis
Josef Šváb-Malostranský sa učil pekárom, neskôr mal v Mosteckej ulici na Malej Strane papiernictvo, vydával ľudové pesničky a kuplety. Už vtedy si začal vymýšľať vtipné veršíky, scénky a kuplety, s ktorými vystupoval ako ľudový spevák a ochotník. V 80. rokoch bol typickým predstaviteľom českého ľudového humoru a stal sa medzi ľuďmi veľmi obľúbený. Pôsobil aj v Malostranskej besede. Prispieval do humoristických časopisov *Švanda dudák*, *Kopřivy*, *Humor*, *Dobrá kopa*. Svoje kuplety zadarmo posielal aj českým krajanom do Ameriky a Austrálie. Spoločne s Heřmanom Zeffim mal významné miesto vo vývoji českého klasického kabaretu. V rokoch 1885 - 1916 bol členom Švandovho divadla.

Priatelil sa s významnými osobnosťami, najviac si rozumel s Ignátom Herrmannom, poznal sa s Janom Nerudom a Svatoplukom Čechom.

Rád vždy zdôrazňoval, že na Jubilejnej výstave 1891 bol prvým Čechom, ktorý prehovoril a zaspieval do Edisonovho fonografu. Keď hľadal Jan Kříženecký herca do svojich prvých filmov, Šváb sa mu sám prihlásil a stal sa spoločne s Ferdinandom Gýrom prvým českým hercom vo filmoch *Dostaveníčko ve mlýnici* a *Výstavní párkař a lepič plakátů*. Oba filmy natočili v areáli Pražského výstaviska. Okrem týchto groteskných výstupov natočil v tej istej dobe aj film *Smích a pláč*, ktorý je vynikajúcim sólovým dielikom, v ktorom predvádzal svoju tvár na prechode od smiechu k plaču.

K filmu sa potom dostal až tesne pred 1. svetovou vojnou, kedy nová spoločnosť Lucernafilm natočila ako svoju premiéru film podľa Švábovej divadelnej hry *Zlaté srdéčko*. Išlo o repertoárovú hru Švandovho divadla a on sám si v nej zahral so značným divadelným prehrávaním úlohu sluhu France. 

Po skončení dráhy pri divadle sa stal kníhkupcom a vydavateľom kupletov a divadelných hier. Už od roku 1911 vydával časopis *Český kabaret*, neskôr premenovaný na *Švábův český kabaret*. Tu vychádzali aj notové zápisy pesničiek aj niektoré scénky Červenej sedmy. Často sa však aktívne zúčastnil natáčania mnohých nemých filmov. Vo filme *Sen pátera Ondřeje* vytvoril klasický typ ľudového farára s okrúhlym bruškom, s usmievavými perami a vygulenými očami. Podobných farárskych rolí si zahral ešte niekoľko. Väčšinou hral len drobné postavy od prestarnutých záletníkov a sluhov a hostinských až po role továrnikov. Zahral si ešte v troch zvukových filmoch, najznámejšia je jeho postava katechétov z Lamačovho filmu *Kantor Ideál*.   

Po jeho smrti zdedil Švábov obchod s knihami v saskom dome, kde sa hovorí aj *U Šteiniců* na Malej Strane jeho syn Josef Šváb, popravený nacistami roku 1942.

## Filmografia
### Role

* *Dostaveníčko ve mlýnici*, 1898 - starý záletník
* *Smích a pláč*, 1898 - on sám
* *Výstavní párkař a lepič plakátů*, 1898 - parkár
* *Pět smyslů člověka*, 1913 - Prefatýn
* *Zlaté srdéčko*, 1916 - sluha Franc
* *Polykarp aprovisuje*, 1917 - sluha
* *Čertisko*, 1918 - továrnik Blažek
* *Princezna z chalupy*, 1918 - rola neuvedená
* *Sen frátera Ondřeje*, 1918 - mních Ondřej
* *Byl první máj*, 1919 - starý záletník
* *Rabbi Löw*, 1919 - rola neuvedená
* *Nikyho velebné dobrodružství*, 1920 - starosta
* *Setřelé písmo*, 1920 - profesor a člen múzea
* *Zpěv zlata*, 1920 - sluha 
* *Cikáni*, 1921 - hosť na zámku
* *Irčin románek II*, 1921 - biskup
* *Kříž u potoka*, 1921 - bohatý sedliak
* *Manželé paní Ireny*, 1921 - kapelník cárskej opery
* *Otrávené světlo*, 1921 - sluha Jan
* *Příchozí z temnot*, 1921 - starý sluha Jan
* *Roztržené foto*, 1921 - sluha, vrátny v hoteli (dvojrola)
* *Živé mrtvoly*, 1921 - profesor Florian Pátek
* *Adam a Eva*, 1922 - starší pán
* *Dejte se omladit*, 1922 - Jeremiáš Máček
* *Jejich svatební noc*, 1922 - posluha
* *Komptoiristka*, 1922 - rola neuvedená
* *Lásky slečny Věry*, 1922 - žandársky strážmajster
* *Likérová princeznička*, 1922 - Hrášek
* *Mrtví žijí*, 1922 - notár JUDr. Rulík
* *Prodaná nevěsta*, 1922 - Mícha
* *Buď připraven*, 1923 - záhradník Valášek
* *Tu ten kámen*, 1923 - syrár
* *Únos bankéře Fuxe*, 1923 - strážnik
* *Záhadný případ Galginův*, 1923 - starý sluha Tomáš
* *Závěť podivínova*, 1923 - rola neuvedená
* *Píseň života*, 1924 - komorník u veľkostatkára Zalužanského
* *Lucerna*, 1925 - farár
* *Parnasie*, 1925 - starý komorník Jan
* *Vdavky Nanynky Kulichovy* - 1925, farár
* *Vyznavači slunce*, 1925 - konšel
* *Dobrý voják Švejk*, 1926 - manžel paní Wendlerovej

* *Falešná kočička*, 1926 - účastník sprievodu
* *Irča v hnízdečku*, 1926 - biskup
* *Lásky Kačenky Strnadové*, 1926 - údenár
* *Loupežníci na Chlumu*, 1926 - krčmár
* *Pantáta Bezoušek*, 1926 - farár
* *Příběh jednoho dne*, 1926 - hosť vo vinárni
* *Radioamatéři*, 1926 - domáci Broukal
* *Řina*, 1926 - kniežací sluha
* *Kašpárek kouzelníkem*, 1927 - rola neuvedená
* *Krásná vyzvědačka*, 1927 - minister zdravotníctva
* *Provaz z oběšence*, 1927 - obecný policajt Strachota, bába (dvojrola)
* *Filosofka Mája*, 1928 - továrnik Karel Čermák
* *Kainovo znamení*, 1928 - hostinský
* *Kedlubnový kavalír*, 1928 - hosť na zásnubách
* *Modrý démant*, 1928 - účastník špiritistické seanse
* *Pramen lásky*, 1928 - továrnik Emanuel Bumbrlíček
* *Veterán Votruba*, 1928 - veterán
* *Boží mlýny*, 1929 - farár
* *Hříchy lásky*, 1929 - vidiecky herec
* *Chudá holka*, 1929 - spevák v šantáne
* *Tchán Kondelík a zeť Vejvara*, 1929 - hosť na krstinách
* *Z českých mlýnů*, 1929 - hosť na zásnubách
* *Když struny lkají*, 1930 - hosť v hostinci
* *Kariéra Pavla Čamrdy*, 1931 - kňaz
* *Kantor Ideál*, 1932 - profesor katechet
* *Pepina Rejholcová*, 1932 - kupec Robinson Rákoska

### Réžia
* *Pět smyslů člověka*, 1913
* *Živé mrtvoly*, 1921

### Scenáre
* *Dostaveníčko ve mlýnici*, 1898
* *Pět smyslů člověka*, 1913
* *Zlaté srdéčko*, 1916

### Námety
* *Smích a pláč*, 1898
* *Výstavní párkař a lepič plakátů*, 1898
* *Zlaté srdéčko*, 1916
* *Živé mrtvoly*, 1921

## Externé odkazy
* 
* maturita.cz 

## Zdroj

Kategória:Českí ochotníci
Kategória:Českí divadelní herci
Kategória:Českí filmoví herci
Kategória:Českí filmoví režiséri
Kategória:Českí filmoví scenáristi
Kategória:Českí spisovatelia
Kategória:Českí dramatici
Kategória:Osobnosti z Prahy